《锡杖歌送明楚上人归佛川》
唐代·权德舆

上人远自西天竺，头陀行遍国朝寺。口翻贝叶古字经，

手持金策声泠泠。护法护身唯振锡，石濑云溪深寂寂。

乍来松径风更寒，遥映霜天月成魄。后夜空山禅诵时，

寥寥挂在枯树枝。真法常传心不住，东西南北随缘路。

佛川此去何时回，应真莫便游天台。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。